section_heading: Životopis
paragraph_text: Nakon početnoga neuspjeha prve od njegovih komedija običaja Suparnici, zahtijevao je promjenu podjele uloga i stila izvedbe te postigao velik uspjeh. Suvlasnikom londonskoga kazališta "Drury Lane" postao je 1776. i vodio ga do požara (1806.), koji ga je novčano uništio i doveo u dužnički zatvor (1813.):Theatre History.com – Richard Brinsley Sheridan (1751-1816), pristupljeno 23. prosinca 2014. Godine 1812. je bio izbačen iz parlamenta zbog neplaćanja dugova. Umro je u bijedi, zaboravljen od svakoga i preminuo je kao kronični alkoholičar. Premda je napisao malo izvornih komedija, britkim dijalozima, satiričkim prikazom snobizma, pohlepe, licemjerja i lažnog intelektualizma te smislom za stvaranje komičnih situacija i karakterizaciju, nadvisio je tadašnju dramsku produkciju.